દરમિયાન ચોમાસું કોંકણ, મરાઠાવાડ અને વિદર્ભમાં પહોંચી ચૂક્યું છે. મધ્ય મહારાષ્ટ્રના મોટા ભાગના વિસ્તારમાં નેઋત્યનું ચોમાસું એક્ટિવ થઈ ગયું છે. દિલ્હીમાં પણ વરસાદી વાતાવરણ જામવા લાગ્યું છે. અહીંના ઘણા વિસ્તારોમાં વરસાદ થયો હતો. ચંડીગઢમાં પણ કેટલાક વિસ્તારોમાં વરસાદ થયો છે. ઉત્તરાખંડના દહેરાદૂનમાં સવારથી જોરદાર વરસાદ ચાલુ છે. જમ્મુમાં પણ સારો વરસાદ પડ્યો છે. જમ્મુમાં બપોર સુધીમાં ૨૧.૮ મી.મી. વરસાદ નોંાયો હતો. હિમાચલ પ્રદેશના કેટલાય વિસ્તારોમાં ભારે વરસાદ ચાલુ છે.